32000D0288
L 098/37
JURNALUL OFÍCIAL AL UNIUNII EUROPENE
DECIZIA COMISIEI
din 4 aprilie 2000
de modificare a Deciziei 92/486/CEE privind modalitatea de cooperare între centrul de gestionare a datelor ANIMO și statele membre
[notificată cu numărul C(2000) 922]
(Text cu relevanță pentru SEE)
(2000/288/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/425/CEE a Consiliului din 26 iunie 1990 privind controalele sanitar-veterinare și zootehnice aplicabile în schimburilor intracomunitare cu anumite animale vii și produse în vederea realizării pieței interne (1), astfel cum a fost modificată ultima dată prin Directiva 92/118/CEE (2), în special articolul 20 alineatul (3),
întrucât:
(1)
Diverse studii și seminare comunitare indică faptul că arhitectura rețelei ANIMO ar trebui revizuită pentru a putea introduce un sistem veterinar care să integreze diverse aplicații informatice.
(2)
Decizia 92/486/CEE din 25 septembrie 1992 de stabilire a modalităților de cooperare între centrul comun de gestionare a datelor ANIMO și statele membre (3), astfel cum a fost modificată ultima dată prin Decizia 1999/716/CE (4), ar trebui să fie modificată astfel încât să garanteze continuitatea rețelei ANIMO.
(3)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
La articolul 2 litera (a) din Decizia 92/486/CEE se inserează următorul alineat:
„(5) Pentru perioada 1 aprilie 2000 - 31 martie 2001, autoritățile de coordonare prevăzute la articolul 1 se asigură că acele contracte menționate la articolul în cauză se prelungesc cu un an.
În sensul prezentului alineat se aplică următoarea taxă:
386 EUR per unitate (unitate centrală, unitate locală, punct de control la frontieră) pentru toate unitățile ANIMO menționate de Decizia 2000/287/CE (*).
Articolul 2
Prezenta decizie se aplică de la data de 1 aprilie 2000.
Articolul 3
Prezenta decizie se adresează statelor membre.
Adoptată la Bruxelles, 4 aprilie 2000.